b'\n_START_ARTICLE_\nGy\xc3\xb6rgy K\xc3\xa1ldi\n_START_SECTION_\n\xc5\xbdivljenjepis\n_START_PARAGRAPH_\nRodil se je na dana\xc5\xa1njim Slova\xc5\xa1kem. Njegovi star\xc5\xa1i so izhajali iz \xc5\xbdelezne \xc5\xbeupanije, iz K\xc3\xa1lda (tudi tej \xc5\xbeupaniji pripada Slovensko Porabje, v \xc4\x8dasu K\xc3\xa1ldija pa ji je pripadalo severno in srednjo Prekmurje). Teologijo je \xc5\xa1tudiral na Dunaju in tam so ga posvetili za duhovnika. Zanimivo, da je K\xc3\xa1ldijev o\xc4\x8de kasneje postal protestant. Imel je \xc5\xa1e dva brata: Ferenc in M\xc3\xa1rton. M\xc3\xa1rton je bil tudi duhovnik in slu\xc5\xbeil pri jezuitih v Gradcu._NEWLINE_S podporo velike osebe mad\xc5\xbearske protireformacije P\xc3\xa9tra P\xc3\xa1zm\xc3\xa1nya je \xc5\xa1el v Rim, kjer je stopil v red jezuitov. Ko se je vrnil na Ogrsko, je ustvaril bratislavski katoli\xc5\xa1ki kolegij in tiskarno. V kolegiju je bil rektor do svoje smrti._NEWLINE_Leta 1605 ga je spra\xc5\xa1eval P\xc3\xa1zm\xc3\xa1ny za prevod Svetega pisma. Med 1605 in 1608 je prevedel Sveto pismo iz latin\xc5\xa1\xc4\x8dine v mad\xc5\xbear\xc5\xa1\xc4\x8dino, potem ga neprestano popravil do 1626. Pri popravilu je sodeloval tudi M\xc3\xa1rton K\xc3\xa1ldi, Gy\xc3\xb6rgyov brat. Podporo je dobil Sveto pismo tiskati tudi od protestantskega transilvanskega kneza G\xc3\xa1borja Bethlena (da bi svoji katoli\xc5\xa1ki podlo\xc5\xbeniki tudi dobili Biblijo). Na Dunaju so tiskali K\xc3\xa1ldijevo Biblijo, \xc4\x8deprav ni bila takoj raz\xc5\xa1irjena, kot biblija G\xc3\xa1sp\xc3\xa1rja K\xc3\xa1rolyija. Veliko so jo kritizirali, ker ni iz gr\xc5\xa1kega ali hebrejskega izvirnika prevedena, temve\xc4\x8d iz Vulgate in iz verzije tridentinskega koncila._NEWLINE_Vendar so na koncu 18. in v za\xc4\x8detku 19. stoletja mad\xc5\xbearski jezikovni reformatorji uporabljali K\xc3\xa1ldijevo Biblijo. Predvsem v tem \xc4\x8dasu je postala temelj mad\xc5\xbearskega knji\xc5\xbenega jezika. K\xc3\xa1ldi je previdno in trezno izbiral besede pri prevajanju. V svoji bibliji se trudi to\xc4\x8dno in razumljivo prevesti Sveto pismo. Vplivali so na K\xc3\xa1ldija stari prevodi, kot tudi protestantski prevodi._NEWLINE_Razen tega je pisal ve\xc4\x8d pridigarskih knjig. K\xc3\xa1ldijev stil in temeljitost sta vplivala tudi na slovenskega Miklo\xc5\xa1a K\xc3\xbczmi\xc4\x8da.'